**Υλοποίηση κλινικού φροντιστηρίου στο πλαίσιο του έργου TRACE**

Tην **Παρασκευή 11 Μαρτίου**, από τις **15.00 έως τις 20.00**, και το **Σάββατο 12 Μαρτίου**, από τις **10.00 έως τις 15.00**, θα πραγματοποιηθούν στην Αίθουσα Γ.Α. Σταθόπουλου, Ισόγειο Βιβλιοθήκης Τμήματος Ιατρικής ΔΠΘ, **κλινικά φροντιστήρια με θέμα “Επικοινωνία επαγγελματιών υγείας με ανάπηρα άτομα”**.

Οι θεματικές των φροντιστηρίων περιλαμβάνουν εισαγωγή στις έννοιες των μοντέλων αναπηρίας, ανάλυση της έννοιας της αυτοσυνηγορίας, παρουσίαση της επίδρασης των στερεοτύπων στην παροχή υπηρεσιών υγείας, ανάλυση της πρόσβασης των ατόμων με αισθητηριακές και κινητικές βλάβες στις υπηρεσίες υγείας καθώς και εξέταση της προσβασιμότητας των υποδομών. Και τις δύο ημέρες θα παρουσιαστούν οι ίδιες θεματικές.

Τα κλινικά φροντιστήρια θα υλοποιηθούν στο πλαίσιο του εκπαιδευτικού έργου TRACE και **απευθύνονται σε φοιτητές και επαγγελματίες υγείας**.

Στο πλαίσιο του TRACE θα υλοποιηθεί από διεπιστημονική ομάδα πρόγραμμα κατάρτισης φοιτητών και επαγγελματιών υγείας στις ανάγκες των ασθενών με αναπηρία στην παροχή υπηρεσιών υγείας.

Το κλινικά φροντιστήρια θα υλοποιηθούν με φυσική παρουσία, ενώ θα υπάρχει δυνατότητα και εξ αποστάσεως παρακολούθησης μέσω zoom.

**Δηλώσεις συμμετοχής** μπορούν να γίνουν στον παρακάτω σύνδεσμο:

<https://bit.ly/TRACE_Alex>

Καθώς ο αριθμός συμμετεχόντων είναι περιορισμένος θα τηρηθεί σειρά προτεραιότητας.

Η συμμετοχή στο φροντιστήριο επιτρέπεται σύμφωνα με τους ισχύοντες περιορισμούς στην πρόσβαση σε πανεπιστημιακούς χώρους.

Σας ευχαριστούμε εκ των προτέρων και είμαστε στη διάθεσή σας για περαιτέρω πληροφορίες.

Με εκτίμηση

**Εμμανουήλ Σμυρνάκης**

Αναπλ. Καθηγητής Πρωτοβάθμιας Φροντίδας Υγείας – Ιατρικής Εκπαίδευσης

Τμήμα Ιατρικής ΑΠΘ

e-mail: smyrnak@auth.gr - τηλ. 2310 999147 - Κιν 6937104200

*Το έργο TRACE πραγματοποιείται στο πλαίσιο του προγράμματος Active citizens fund, με φορέα υλοποίησης την Εταιρεία Έρευνας και Εκπαίδευσης Κλινικών Δεξιοτήτων (ΕΕΕΚΔ) και εταίρο την ΑΜΚΕ ALL - Accessible Limitless Living. Το πρόγραμμα Active citizens fund, ύψους € 12εκ, χρηματοδοτείται από την Ισλανδία, το Λιχτενστάιν και τη Νορβηγία και είναι μέρος του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) περιόδου 2014 – 2021, γνωστού ως EEA Grants. Το πρόγραμμα στοχεύει στην ενδυνάμωση και την ενίσχυση της βιωσιμότητας της κοινωνίας των πολιτών και στην ανάδειξη του ρόλου της στην προαγωγή των δημοκρατικών διαδικασιών, στην ενίσχυση της συμμετοχής των πολιτών στα κοινά και στην προάσπιση των ανθρωπίνων δικαιωμάτων. Τη διαχείριση της επιχορήγησης του προγράμματος Active citizens fund για την Ελλάδα έχουν αναλάβει από κοινού το Ίδρυμα Μποδοσάκη και το SolidarityNow.*